Girraween nasjonalpark

Girraween nasjonalpark er en nasjonalpark i den australske delstaten Queensland. Området er kjent for villblomster, dramatiske landskap og et unikt fauna. Fjellklatring er blant de populære aktivitetene i parken. Geografi Parken dekker et granittlandskap med steinblokker, bekker, våtmarker, fosser og skogsområder. Granittutspringene, som The Pyramids og Castle Rock på 1,112 meter over havet, dominerer omgivelsene. Parken har mange stier som går til de mest kjente formasjonene, inkludert The Sphinx, Turtle Rock og Mount Norman - det høyeste punktet i parken på 1,267 meter over havet. Parken har et temperert klima, og det kan komme snø her om vinteren. Fauna og flora Girraween er et aboriginsk ord som betyr "sted med blomster". Parken er kjent for et vidt spekter av villblomster, og særlig Acacia pycnantha er en stor attraksjon for turister. Parken har et rikt fauna med dyr som sjeldent påtreffes i andre deler av Queensland, som vombater, lyrehaler og turkisparakitter. I 1992 fant ansatte i Taronga Zoo den svært sjeldne skilpaddearten Myuchelys bellii i en bekk i parken. Dette er det eneste stedet den har blitt funnet i hele delstaten. Fasiliteter Tilrettelagte campingfasiliteter tilbys av Queensland Department of National Parks ved Castle Rock. Referanser